**Mustaqillik bayrami va Bilimlar kuniga bag`ishlangan tadbir ssenariysi.**

****

1-boshlovchi  : Istiqlol bunchalar go`zal bu noming,

Non kabi e`zozli jondek shirin bol .

Yer shari yo`lladi otashin salom

Assalom o`zbegim qutlug` istiqlol!

2-boshlovchi : Assalom maktabim muqaddas dargoh

Assalom ustozlar  kasb kori saboq

Assalom do`stlarim menga qo`sh qanot

Sinfdosh hayotga ishonch bilan boq



1-boshlovchi : Bugun dunyo tanigan Vatanimiz ravnaqiga hissa qo`shayotgan aziz mehmonlar assalomu alaykum .

2-boshlovchi : Umrining aziz damlarini o`quvchilar ilm olishiga sarflayotgan aziz ustozlarassalomu alaykum

1-boshlovchi : Dunyoning barcha shodliklarini ortidan ergashtirayotgan aziz ukajonlarim assalomu alaykum

2-boshlovchi : Birinchi qo`ng`iroq tantanalarining aziz sohibi sohibalari assalomu alaykum

1-boshlovchi : Bugun  qalbimizda o`zgacha shukuh

 2-boshlovchi : Kechagina dillarimizni hayajon ga solgan so`nggi qo`ng`iroq sadolari Bizni bugun birinchi qo`ng`iroq sari yetaklayapdi .

1-boshlovchi :

Davralarning to`ri siz uchun ustoz

Maqtovlarning zo`ri siz uchun ustoz

Siz bor maktablarning fayzi bo`lakcha

Siz bor kuylagan kuyning avji o`zgacha

Siz ekkgan gullarning avji o`zgacha.

Qalbimizning qo`ri siz uchun ustoz,

Maqtovlarning zo`ri siz uchun ustoz.

2-boshlovchi: Assalom ona yurt tonglar o`lkasi

Ta`rif, tavsifingning yo`q nihoyasi.

Senga bag`ishlanur muqqaddas qo`shiq

Birgalikda: Bu o`zbek elining o`z madhiyasi.

(O`zbekiston Respublikasi madhiyasi o`quvchilar tamonidan ijro etiladi)

1-boshlovchi : Bugungi bayramona kechamizda bizning quvonchli onlarimizga sherik bo`layotgan aziz mehmonlar yana bir bora xush kelibsiz, ishonchimiz komil biz uchun ajratgan qadrli onlaringizdan afsus chekmaysiz degan umiddaman

1-boshlovchi Sizning tashrifingiz  biz uchun faxr ,

Shoir tavsifida aytigan axir .

Dunyoning shodligi yig`ilsa butun

Do`stlar diydoridan  bo`lolmas ustun .

2-boshlovchi : Raxmat iliqdil izxorlaringiz uchun qo`limiz ko`ksimizda ta`zimdamiz .

2-boshlovchi : Go`zallardan go`zal jannat makonim

Sen o`zingsan tanxo O`zbekistonim

Asrlarga yuz tutgan ulug` makonim

Jannat bo`yidagi gulsan Vatanim .

1-boshlovchi : Ulug` donish ajdodlarim  beshigisan

Taraqqiyot  kalitining eshigisan

San`atkorning aytgan qo`shig`isan

G`olib farzandlarining yutug`isan Vatanim .

1-o’quvchi: Vatan sening nomingni,

Doim kuyga solaman.

Farzandlik burchin oqlab

Senga sodiq qolaman.

2-o’quvchi: Istiqlol ulug` ne'mat,

Bobolarim orzusi.

Momolarim duosida,

Mangu, ma'vo qolg`usi.

3-o’quvchi: Ona yurtim, bog`laring chaman,

Istiqloling abadiy bo'lsin.

Sen suyukli, ulug`san,

Yagonasan, muqaddas Vatan.

4-o’quvchi: Sen buyuk, muqaddassan,

Onajon – O'zbekiston.

Ayyoming bo'lsin qutlug`

Zavol ko'rma hech qachon

2-boshlovchi : Azizlar, bizning eng beg`ubor damlarimiz o`tgan aziz dargoh qaysi deb e`tirof eta olasiz?

1-boshlovchi : Albatta, jonajon maktabimizdir.

Salom nurli maskanim,

Salom qadrdon do'stlar.

Salom sirdosh kitoblar

Bari murodga eltar.

1-o’quvchi: Maktabim – jonajon maskan,

Qadrdon – onajon maskan.

Sen qalbimga ziyo berding

Muqaddas, mehribon maskan.

2-o’quvchi:Seni intizor kutdik,

Birinchi qo'ng`iroq.

Maktab bag`riga keldik

Olay deb saboq.

3-o’quvchi:Ziyo maskan bog`ingda,

Eng sara gullar terdim.

Bag`ringda ulg`ayib men

Sen-la, kamolga etdim.

2-boshlovchi : Bu ulug’ dargohimizga jajji ukajon va singillarimizni taklif  qilamiz. Marhamat.

                         Davraga chorlaymiz sizni ukajon

Keling quvonchiiz siz ila to`lsin

 Dunyoda beg`ubor farishtaginam

Kelajagi buyuk ukajonginam

2-boshlovchi :Bugungi shodiyona  damlarimizga yakun yasash payti yetdi nazarimda

1-boshlovchi :Albatta, demak bilimlar kuni va Mustaqillik kuniga bag`ishlangan tadbirimiz nihoyasiga yetdi.

1-boshlovchi : Chalaqol singiljon qo`ng`iroqingni ,

      Jarangi borliqni larzaga solsin .

                        Sog`inib , sog`inib kutgan dargohga

                        Ustozlar qoshiga boshlasin bizni

2-boshlovchi : Chalaqol singiljon qo`ng`iroqingni ,

                         Bu sasni qanchalik orziqib kutdik

                        Chorlagin bizlarni sinfimiz sari,

                         Nurli ovozi ko`ngini   yoqsin   .

1-boshlovchi : Chalaqol singiljon qo`ng`iroqingni ,

                         Jarangi borliqni larzaga solsin .

                         Sog`inib , sog`inib kutgan dargohga

                         Ustozlar qoshiga boshlasin bizni

2-boshlovchi : Chalaqol singiljon qo`ng`iroqingni ,

                        Bu sasni qanchalik orziqib kutdik

                        Chorlagin bizlarni sinfimiz sari,

                        Nurli ovozi ko`ngini   yoqsin.